Pandžširske ofenzive
<s>Pandžširske ofenzive odnose se na nekoliko bitaka i vojnih ofenziva tijekom afgansko-sovjetskog rata, kada su sovjetske i DRA snage pokušale zauzeti strateški važnu dolinu Pandžšir, koja se nalazila sjeverno od Kabula te s obje strane važnog autoputa koji je povezivao taj grad sa SSSR-om.</s><s>Dolinom su vladali antikomunistički pobunjenici okupljeni u mudžahedine, koje je vodio Ahmad-šah Masud, a koji je pokazao izniman smisao za gerilsko ratovanje i pronalaženje slabosti u mnogo jačem i modrenije opremljenom neprijatelju.</s>

<s>To su bile neke od najnasilnijih bitaka tijekom cijelog rata.</s><s>Tijekom proljeća 1984., dolina je čak pretrpjela tepih bombardiranje.</s>

<s>Masud je zbog odbijanja šest ofenziva sovjetskih-DRA snaga stekao naziv "lav Pandžšira" i "Che Guevara Afganistana".</s><s>Do ljeta 1983., Masud je razvio tri vrste vojnih skupina: mjesno stacioniranih komandosa, pokretnih komandosa i jurišnika zvanih Zarbati.</s><s>Pokretne skupine sastojale su se od 150 boraca, organiziranih u vod naoružan lakim oružjem (AK-47, Kalakovi, RPG-7), te u drugi vod opremljen teškim oružjem (minobacač, topništvo, bacač granata).</s><s>Nakon pobjede, Masud bi organizirao mjesnu vladinu infrastrukturu, po uzoru na napore Mao Ze Donga u Kini.</s><s>Masud je isto tako organizirao obavještajnu službu te skupljao informacije o žrtvama.</s><s>Tim saznanjem, znao je koje su sovjetske i DRA jedinice ranjive na mudžahedinske napade, čime je mogao birati kada i gdje će napasti.</s><s>Masud ih je izluđivao odbijanjem napada, te je znao da su motorizirane brigade ranjive na mine, RPG-e i zasjede sa nedostupnog, planinskog terena.</s><s>Čak i kada bi sovjetske jedinice bile snažnije u nekoj borbi, čim bi napustili lokaciju nakon pobjede, Masudovi borci bi zauzeli lagano naoružane vojarne.</s><s>Jedna od njegovih najsmjelijih operacija bila je racija protiv aerodroma Bagram u proljeće 1981., kada je uništio brojne sovjetske zrakoplove.</s><s>Nakon primirja decembra 1982., Masud je obnovio borbu protiv Sovjeta marta 1984.</s><s>Iako su sojvetski vojnici naučili iz iskustva i upotrijebili nove taktike, uspjeli su samo raspršiti, ali ne i uništiti Masudove borce, a čim bi uspostavili statične vojarne, Masud bi opet preuzeo kontrolu nad dolinom.</s><s>Jednom prilikom, Masud je poveo 120 najboljih boraca i tri mjeseca vježbao s njima po planinama.</s><s>Nakon dovršetka programa, tih 120 boraca je poslano širom regije kako bi učilo daljnjih 100 boraca.</s><s>Taj program je Masudu tako dao na raspolaganje 12.000 boraca koji bi izvodili vojne napade po sovjetskim jedinicima širom regije.</s>

<s>Povlačenjem sovjetskih vojnika iz Afganistana, završio je i rat.</s>

<s>Izvori</s>

<s>Literatura</s>

<s>Afgansko-sovjetski rat
1980-e</s>

